text: [{"text_idx": "#000002", "text": "\u201cNgam tharai ba kan (UDP) ioh wat tang 10 seat. Nga lah ban khein antad ym palat ka 10\u201d ong u Bah Bindo uba dei u MDC ba shusieh jong ka KHADC haba iakren bad ki nongthoh khubor."}, {"text_idx": "#000003", "text": "Ula khein ruh ia ki jingkam jong ki Nongialam ka UDP ban tam mar shiteng ha ka jingdon ki MLA ha Jylla kum ka \u201c urlong tang ha ka jingphohsniew\u201d."}, {"text_idx": "#000005", "text": "Une u Nongialam bad Nongseng ka UDP ula rai ban mih iakhun ia ka elekshon MLA-2023 kum u kyrtong shimet n aka UDP-O hadien ba ka UDP kala rai ban ai ticket ia u MLA ba mynta ka Nongkrem Bah Lambor Malngiang."}, {"text_idx": "#000006", "text": "Nalor kane, ula ong ruh ba bun ki Nongialam ha ka UDP kim pat long kiba ibit ne lam ban ialam ia ka Jylla. \u201cKiba bun na ki, kim pat ibit ne lah ban ialam ia ka Jylla. Namar kata, ki business man ki dei ban pynleit jingmut ha ka business\u201d bynta u bah Bindo."}, {"text_idx": "#000007", "text": "Haba kylli, une u Nongaibuit ba hakhlieh duh ka UDP ula ong ba ki paidbah kin sa ai jingsneng kaba biang eh ia ki nongialam jong ka party."}, {"text_idx": "#000008", "text": "\u201cKim (Nongialam) lah ban tehlakam iala ka jong ka Iing, kumno kin pyniaid ia ka Jylla. Lada kim lah ban leh eiei iala ka jong ka Iing-ka UDP, kumno kin lah ban leh eiei ia ka Jylla\u201d ula buh jingkylli."}, {"text_idx": "#000009", "text": "Haba pynrem ia ka party ba ka kham noh sha ki business man haba ai ia ka ticket iakhun elekshon, u Bah Bundo ula ong \u201cKila don bun ki businessman kiba la wan sha ka UDP. Na Umsning u dei u businessman, wat hangne ha Nongkrem Constituency bad ha kiwei kiwei ki jaka ruh. Phi kret ia u shipai uba long discipline. Nga dei une u shipai ba long discipline\u201d."}, {"text_idx": "#000010", "text": "\u201cKa kyrteng jong ka UDP haba ianujor bad ka por bala leit mynta lem bad ka mynta kan kren hi dalade. Kito kiba don khmat ai ba kin iohi..kito kiba don skhor ai ba kin sngap bad iohsngew. Ka UDP kam dei shuh ka party kum kaba nga khmih lynti. Ngam shym poi pyrkhat ba ka UDP kan long kumne mynta\u201d ula pynpaw ia ka jingbabe."}, {"text_idx": "#000012", "text": "Pynhap pyrda ka UTSM ia ka Dorbar ki Vice Chancellor ban kyntiew ia ka pule dangle"}, {"text_idx": "#000013", "text": "Niew u Conrad ia ka jingkob u Rahul Gandhi ia u PM kum ka kam bym sngew iahap"}]